CELEX: 42012Y0908(01)
Language: sk
Date: 2012-09-08 00:00:00
Title: Administratívna dohoda s Radou Európy o použití európskeho emblému tretími stranami

8.9.2012   
            
            
               SK
            
            
               Úradný vestník Európskej únie
            
            
               C 271/5
            
         Administratívna dohoda s Radou Európy o použití európskeho emblému tretími stranami
   2012/C 271/04
   1.   Všeobecná zásada
   
   Každá fyzická alebo právnická osoba („používateľ“) je oprávnená použiť európsky emblém alebo niektorý z jeho prvkov pri dodržaní nasledujúcich podmienok.
   2.   Podmienky použitia
   
   Použitie európskeho emblému a/alebo niektorého z jeho prvkov je povolené bez ohľadu na to, či má toto použitie neziskovú alebo obchodnú povahu, ak:
   
               a)
            
            
               použitie nevyvoláva nesprávny dojem alebo domnienku, že existuje spojenie medzi používateľom a niektorou z inštitúcií, orgánov, úradov, agentúr a subjektov Európskej únie alebo Rady Európy;
            
         
               b)
            
            
               použitie nevedie verejnosť k mylnému presvedčeniu, že používateľ využíva podporu, sponzorstvo, súhlas alebo schválenie niektorou z inštitúcií, orgánov, úradov, agentúr a subjektov Európskej únie alebo Rady Európy;
            
         
               c)
            
            
               sa použitie neuskutočňuje v súvislosti s cieľmi alebo činnosťami, ktoré sú nezlučiteľné s cieľmi a zásadami Európskej únie alebo Rady Európy, resp. ktoré sú v rozpore so zákonom.
            
         3.   Ochranná známka a súvisiace otázky
   
   Použitie európskeho emblému v súlade s podmienkami uvedenými v predchádzajúcom oddiele neznamená súhlas so zápisom emblému alebo jeho imitácie ako ochrannej známky alebo ako iného práva duševného vlastníctva. Európska komisia a Rada Európy budú ďalej pozorne sledovať žiadosti o zápis európskeho emblému alebo jeho časti ako práva duševného vlastníctva (alebo jeho časti) v súlade s platnými právnymi predpismi.
   4.   Právna zodpovednosť
   
   Používateľ je právne zodpovedný za použitie európskeho emblému alebo jeho prvkov. Používatelia zodpovedajú za akékoľvek zneužitie a prípadnú ujmu vzniknutú takýmto zneužitím podľa zákonov členských štátov alebo tretích krajín, ktoré sa na nich vzťahujú.
   5.   Právo na postihovanie zneužitia
   
   Komisia si vyhradzuje právo, že môže z vlastnej iniciatívy alebo na žiadosť Rady Európy postihovať:
   
               —
            
            
               akékoľvek použitie, ktoré nespĺňa uvedené podmienky, alebo
            
         
               —
            
            
               akékoľvek použitie, ktoré Komisia alebo Rada Európy považujú za zneužitie, a to prostredníctvom súdov členských štátov alebo tretích krajín.